Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 1 Pv 420/13/8810	Spišská Nová Ves, 20.9.2013
EEČ : 2-68-423-2013

U Z N E S E N I E

Trestná vec:	obvinený XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v období od 01.09.2012 do 19.06.2013, v obci XXXXX, okres Spišská Nová Ves, ako otec školopovinnej mal. XXXXX, nar. XXXXX, žiačky SŠ, v XXXXX XXXXX zanedbával starostlivosť o jej výchovu a povinnú školskú dochádzku, v dôsledku čoho v uvedenom období šk. roka 2012/2013 bezdôvodne vymeškala 267 vyučovacích hodín,

lebo nie je tento skutok trestným činom a nie je dôvod na postúpenie veci

Odôvodnenie:
Vyšetrovateľka OR PZ, OKP v Spišskej Novej Vsi  uznesením sp. zn. ORP-451/OVK-SN-2013 zo dňa 25.06.2013 podľa § 199 ods. 1 Tr. poriadku začala trestné stíhanie a podľa § 206 ods. 1 Tr. poriadku vzniesla XXXXX obvinenie pre prečin ohrozovania mravnej výchovy mládeže  podľa § 211 ods. 1,  písm. b), ods. 3 písm. a)  Trestného  zákona, ktorého sa mal dopustiť konaním vo výrokovej časti tohto uznesenia. 
Dňa 04.09.2013 vyšetrovateľka predložila prokurátorovi vyšetrovací spis s návrhom na zastavenie trestného stíhania podľa § 215 ods. 1 písm. b) Tr. poriadku. 
Preskúmaním na vec sa vzťahujúceho vyšetrovacieho spisu som zistila, že návrh na zastavenie trestného stíhania je odôvodnený skutočnosťami, zistenými výsledkami skráteného vyšetrovania. 
Zo zabezpečených výsluchov obvineného, svedkýň XXXXX, XXXXX, vyžiadaných správ školy, ÚPSVaR v Spišskej Novej Vsi, Okresného súdu v Spišskej Novej Vsi a ďalších listinných dôkazov v spise vyplynulo, že obv. XXXXX v čase spáchania skutku sám zabezpečoval starostlivosť o 9 detí vo veku od 16 mesiacov do 14 rokov. Matka detí XXXXX je t.č. vo výkone trestu odňatia slobody. Napriek tomu, že chcel, aby dcéra XXXXX riadne chodila do školy, táto ho nerešpektovala, do školy nešla alebo utekala z vyučovania. O výchovných problémoch s dcérou informoval školu, aj ÚPSVaR v Spišskej Novej Vsi a keďže nedokázal zvládnuť jej výchovu, sám podal  Okresnému súdu v Spišskej Novej Vsi dňa 04.06.2013 návrh na nariadenie ústavnej starostlivosti dcéry XXXXX Vo veci návrhu doposiaľ súd nerozhodol. 
	Prečinu ohrozovania mravnej výchovy mládeže podľa § 211 ods. 1 písm. b) Tr. zákona sa dopúšťa páchateľ, ktorý zavineným konaním vytvára osobe mladšej ako osemnásť rokov podmienky na vznik nežiaducich návykov alebo sklonov (napríklad umožnením dlhodobejšieho záškoláctva). 
	Výsledkami vykonaného dokazovania bolo zistené, že obv. XXXXX ako otec vykonával, v rámci svojich možností a rodinnej situácie, opatrenia na zabezpečenie riadnej školskej dochádzky svojej dcéry a vytváral podmienky pre jej riadnu školskú dochádzku. S príslušnými orgánmi spolupracoval a sám inicioval umiestnenie dieťaťa vo výchovnom zariadení z dôvodu, že ho nerešpektovalo a nezvládal jeho výchovu. Vo veci preto nebola preukázaná subjektívna stránka trestného činu, pre ktorý je vedené trestné stíhanie. 
	Podľa § 215 ods. 1 písm. b) Tr. poriadku prokurátor zastaví trestné stíhanie, ak skutok nie je trestným činom a nie je dôvod na postúpenie veci. 
	Preto bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Bocanová
prokurátorka